2017. gada 17. oktobrī Rīkojums Nr. 574

Rīgā (prot. Nr. 51 13. §)

**Par valstij dividendēs izmaksājamo valsts sabiedrības ar ierobežotu atbildību "Latvijas Nacionālais simfoniskais orķestris"
peļņas daļu**

1. Saskaņā ar Ministru kabineta 2015. gada 22. decembra noteikumu Nr. 806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu" 11.2.3. apakšpunktu un Komerclikuma 161. panta ceturto daļu noteikt, ka valsts sabiedrībai ar ierobežotu atbildību "Latvijas Nacionālais simfoniskais orķestris" (vienotais reģistrācijas Nr. 40003373615) nav jāmaksā dividendes (24 772,40 *euro*) no tīrās peļņas par 2016. gadu.

2. Kultūras ministrijai kā valsts sabiedrības ar ierobežotu atbildību "Latvijas Nacionālais simfoniskais orķestris" kapitāla daļu turētājai nodrošināt, ka 2016. gadā gūtā peļņa tiek novirzīta iepriekšējo gadu zaudējumu segšanai, lai novērstu draudus kapitālsabiedrības finanšu stabilitātei.

Ministru prezidents Māris Kučinskis

Kultūras ministra vietā –

vides aizsardzības un

reģionālās attīstības ministrs Kaspars Gerhards